Man in hof ná hoofseun se dood | Nuus24
Man in hof ná hoofseun se dood
Kaapstad – 'n Wes-Kaapse man het vir die eerste keer in die hof verskyn in verband met die dood van die hoofseun van Milnerton Hoërskool, is berig.Die 24-jarige Schalk Lubbe het Woensdag in die Hermanus-landdroshof verskyn in verband met die dood van die 18-jarige Jake Wootton.Wootton is raakgery toe hy en sy vriende omstreeks 23:40 in April verlede jaar in Dirkie Uysstraat geloop het. Hy het erge beserings opgedoen en is drie dae later dood verklaar.Harold Engelbrecht, staatsaanklaer, het aan die hof gesê Lubbe staan tereg op aanklagte van dronkbestuur en strafbare manslag nadat hy na bewering daardie aand roelekoos bestuur het.Engelbrecht het gevra dat die saak vir drie maande uitgestel word.Landdros Preggy Govender het die staat gevra hoekom hulle eers 'n jaar ná die ongeluk besluit het om Lubbe te vervolg as hy steeds tyd nog het om die saak te ondersoek."Die staat het eers op 17 Januarie die dossier ontvang en benodig tyd om die ondersoek af te handel," het Engelbrecht gesê.Lubbe is gewaarsku op weer op 22 Mei in die hof te verskyn.– Volg Nuus24 op Twitter
@Johan A Kotzë. Liegens sit nie sy foto op nie, want sy ouers se "voortrekker"-lus (kan nie uit liefde wees nie), sal te duidelik vertoon.